OpenLLM-France/wikimedia huggingface dataset:
# Bio FREAKS

Bio FREAKS és un videojoc de lluita en 3D creat per Midway el 1998. Es va llançar una limitada edició per les màquines recreatives i va ser llançat per PS1 i N64.

## Argument

En un futur no gaire llunyà, els Estats Units van caure com tots els grans imperis al llarg de la història. Cinquanta estats es van dividir en territoris privats després de les guerres civils tecno-industrials. La tecnologia i la bioenginyeria es va accelerar a un gran ritme i va forçar una competència industrial d'espionatge corporatiu. El govern va tractar de mantenir el control del país, però l 'efecte de les guerres de corporacions gegants de coll blanc va conduir l'economia a un punt culminant. Neo-Amerika surt com a resultat de la fallida del govern i les absorcions d'empreses tecnològiques. Per mantenir l'ordre, es crea la Comissió de Jocs Secrets (SGC) per organitzar tornejos per decidir quina organització ha de controlar tot Neo-Amerika, cosa que conduirà a la creació de Biological Flying Robotic Enhanced Armored Killing Synthoids (Bio F.R.E.A.K.S.) fent de campions per a cada organització participant.

## Jugabilitat

El joc utilitza un complet motor poligonal per a la lluita, amb 8 lluitadors diferents i 2 caps.
Bio F.R.E.A.K.S. utilitza una barreja de combat de cos a cos i de llarg abast. Cada personatge té un assortiment d'atacs especials, tant a prop com a llarg bast, així com "atacs finalitzants". Com els Fatalities dels jocs de Mortal Kombat, aquests moviments poden executar els oponents del jugador mentre alguns, com a Time Killers, eliminarà les extremitats. També es poden sumar danys per part d'atacs poderosos i també es pot destruir una extremitat.
El joc té lloc en escenaris de lluita en 3D. Es va posar l'èmfasi en la mobilitat donant guions a un gran rang i en múltiples direccions. Els botons de cara estan assignats a membres específics. Els botons de les espatlles s'utilitzen per esquivar, volar i atacs bàsics de llarg abast.

## Rebuda

Bio F.R.E.A.K.S. va rebre ressenyes mixtes en llançar-se. La versió de PlayStation té actualment una qualificació del 60% a GameRankings mentre que la versió de Nintendo 64 té una qualificació del 68%.

## Eslògans

* Bio FREAKS: The ultimate fusion of man and machine
* (en la promoció de la Zipperhead): His left arm will leave you in an ambulance. His right arm will leave you in a dust pan.

## Referències

* ↑ «Last-Minute Update». Electronic Gaming Monthly (95) (Ziff Davis). Jun 1997: 94.

## Enllaços externs

* (anglès) El videojoc a Killer List of Videogames
* (anglès) El videojoc a MobyGames
# Esteve II (papa no consagrat)

* Per a altres significats, vegeu «Esteve II (papa)».
Esteve (Roma, ? - 26 de març del 752) va ser el papa electe el 23 de març del 752, i mort tres dies després sense ser consagrat. Entre el segle XVI i XX era inclòs a la llista oficial de papes, però des del 1961 n'està exclòs.
Prevere i romà de naixement. A la mort del papa Zacaries, el 23 de març del 752 va ser elegit per unanimitat com a successor. Immediatament se'l va posar a càrrec del Palau del Laterà. Va morir dos dies després a causa d'una apoplexia mentre s'encarregava d'alguns afers interns, sense arribar a ser consagrat. La consagració és un pas necessari per a iniciar oficialment el pontificat, raó per la qual no va ser inclòs en la llista de papes, així com tampoc en el Liber Pontificalis. Amb tot, sí va ser reconegut oficialment entre el segle XVI i fins al regnat de Joan XXIII, denominat com Esteve II. Això va comportar confusió a l'hora de numerar els papes anomenats Esteve.

## Referències

* 1 2 Ducreux, Gabriel Marin. Historia eclesiástica general o siglos de christianismo (en castellà). vol. 2. Madrid: Cano, 1805, p. 323.
* 1 2 Mann, Horace K. «Pope Stephen II». A: Catholic Encyclopedia (en anglès). vol. 14. Nova York: The Encyclopedia Press, 1913.
* ↑ «Stephen (II)» (en anglès). Encyclopaedia Britannica. [Consulta: 2 gener 2023].
# Maslovita

La maslovita és un mineral de la classe dels sulfurs, que pertany al grup de la cobaltita. Rep el no de Georgii Dmitrievich Maslov (Георгия Дмитриевича Маслова) (28 d'agost de 1915, Sukharevo, Ufa, Imperi Rus - 6 de setembre de 1968), geòleg rus, un dels descobridors dels jaciments de Talnakh.

## Característiques

La maslovita és un tel·lurur de fórmula química PtBiTe. Cristal·litza en el sistema isomètric. La seva duresa a l'escala de Mohs es troba entre 4,5 i 5.
Segons la classificació de Nickel-Strunz, la maslovita pertany a «02.EA: Sulfurs metàl·lics, M:S = 1:2, amb Fe, Co, Ni, PGE, etc.» juntament amb els següents minerals: aurostibita, bambollaïta, cattierita, erlichmanita, fukuchilita, geversita, hauerita, insizwaïta, krutaïta, laurita, penroseïta, pirita, sperrylita, trogtalita, vaesita, villamaninita, dzharkenita, gaotaiïta, al·loclasita, costibita, ferroselita, frohbergita, glaucodot, kullerudita, marcassita, mattagamita, paracostibita, pararammelsbergita, oenita, anduoïta, clinosafflorita, löllingita, nisbita, omeiïta, paxita, rammelsbergita, safflorita, seinäjokita, arsenopirita, gudmundita, osarsita, ruarsita, cobaltita, gersdorffita, hol·lingworthita, irarsita, jol·liffeïta, krutovita, michenerita, padmaïta, platarsita, testibiopal·ladita, tolovkita, ullmannita, wil·lyamita, changchengita, mayingita, hollingsworthita, kalungaïta, milotaïta, urvantsevita i reniïta.

## Formació i jaciments

Va ser descoberta a la mina Oktyabrsky, dins el dipòsit de coure i níquel de Talnakh, a la localitat de Norilsk (Krai de Krasnoiarsk, Rússia). També ha estat descrita en altres indrets de Rússia, la República Popular de la Xina, el Brasil, el Canadà, Finlàndia, Zimbabwe i Sud-àfrica.

## Referències

* ↑ «Maslovite» (en anglès). Mindat. [Consulta: 29 abril 2021].
# Bertran de la Gran Selva

Bertran de la Gran Selva (Occitània, final del segle xi - Abadia de la Gran Selva, Bolhac, Tarn i Garona, 1149) fou un monjo benedictí, abat de l'abadia de la Gran Selva. És venerat com a beat per l'Església catòlica.

## Biografia

Fou abat de la Gran Selva (Bolhac, Tarn i Garona) cap al 1128, succeint Esteve al davant de l'abadia fundada per monjos de l'abadia de Cadonh en 1114 i que formava part de l'Orde de Cadonh, que volia reformar la vida monàstica benedictina. Bertran contribuí al desenvolupament temporal de l'abadia, que esdevingué una de les més poderoses de la regió en aconseguir molts llegats, la qual cosa va fer que, de retruc, tingués una gran influència espiritual i cultural. En 1144 aconseguí que l'abadia de Fontfreda es posés sota la jurisdicció de la Gran Selva, i en 1147 Bertran fundà l'abadia de Calers per a monges.
A la mort del fundador de l'orde, Gerard de Sales, els monestirs de l'orde s'anaren incorporant al més consolidat Orde del Cister, i Bertran, que havia pogut conèixer sant Bernat de Claravall, hi integrà l'abadia de la Gran Selva cap al 1045. Moría a l'abadia en 1149.
Per la seva vida virtuosa, fou tingut per sant i venerat a la seva mort a l'orde cistercenc, i inclòs al martirologi com a beat.

## Bibliografia

* Ökumenisches Heiligenlexikon. "Bertrand von Grandselve".
* Nominis. "Bienheureux Bertrand".
# Cricetulus sokolovi

Cricetulus sokolovi és una espècie de mamífer rosegador de la família dels cricètids. Viu a la Xina (Mongòlia Interior) i Mongòlia. El seu hàbitat natural són els semideserts. Es creu que no hi ha cap amenaça significativa per a la supervivència d'aquesta espècie, tot i que les poblacions mongoles estan afectades per les sequeres i l'esgotament dels recursos hídrics.
L'espècie fou anomenada en honor del biòleg soviètic Vladímir Sokolov.

## Referències

* ↑ Batsaikhan, N.; Smith, A. T. Cricetulus sokolovi. UICN 2008. Llista Vermella d'espècies amenaçades de la UICN, edició 2008, consultada el 2 abril 2016.
* ↑ Beolens, Bo; Watkins, Michael; Grayson, Michael. The Eponym Dictionary of Mammals (en anglès). The Johns Hopkins University Press, 2009, p. 384. ISBN 978-0801893049.
# Gran Premi FIM de motociclisme

El Gran Premi FIM de motociclisme fou un esdeveniment esportiu que es disputà en una sola ocasió (la temporada de 1993), al Circuit del Jarama, dins del calendari del Campionat del món de motociclisme. L'esdeveniment es disputà en substitució del Gran Premi de Sud-àfrica, que havia estat anul·lat.

## Guanyadors

| Any | Circuit | 125 cc | 125 cc | 250 cc | 250 cc | 500 cc | 500 cc | Detalls |
| Any | Circuit | Pilot | Motocicleta | Pilot | Motocicleta | Pilot | Motocicleta | Detalls |
| 1993 | Jarama | Ralf Waldmann | Aprilia | Tetsuya Harada | Yamaha | Alex Barros | Suzuki | Detalls |
# Berxakovo

Berxakovo - Бершаково (rus) - és un poble de l'óblast de Bélgorod, a Rússia. El 2010 tenia 546 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Cristian Lobato Villegas

Cristian Lobato Villegas (Esparreguera, 7 de març del 1989) és un futbolista format al planter de l'Hospitalet i el FC Barcelona. Juga com a extrem o lateral esquerre i el seu actual equip és l'Sporting Kansas City de la MLS.

## Trajectòria

Cristian Lobato va fer els primers passos com a futbolista a l'FCB Escola, però en edat aleví va ingressar al Centre d'Esports l'Hospitalet. Després de diversos anys en les categories inferiors del club riberenc, va debutar amb el primer equip a Segona Divisió B la temporada 2007/08. Al llarg de tres temporades, es va anar consolidant com un dels principals puntals de l'equip hospitalenc.
L'estiu de 2011, finalitzat el seu contracte amb el CE L'Hospitalet, va tornar al FC Barcelona, signant per dues temporades amb el filial blaugrana. El juliol d'aquest any, l'entrenador del primer equip Josep Guardiola el va convocar per realitzar la pretemporada, debutant-hi en un partit amistós davant el HNK Hajduk Split croat.
El Novembre de 2015 va fitxar un contracte d'un any pel Gimnàstic de Tarragona.
El 29 de juny de 2017, Lobato va fitxar per l'Sporting Kansas City de la MLS fins al final de la temporada 2018.

## Referències

* 1 2 3 4 «Perfil i estadístiques de Cristian Lobato» (en anglès). transfermarkt.de. [Consulta: 26 desembre 2012].
* 1 2 3 «Lobato, un fitxatge polivalent per a Eusebio» (en castellà). Marca.com, 30-06-2011. [Consulta: 26 desembre 2012].
* ↑ «Nastic». Nastic. [Consulta: 9 novembre 2016].
* ↑ «Sporting KC acquires 28-year-old Spanish midfielder Cristian Lobato» (en anglès). SportingKC.com, 29-06-2017.
# Gran Premi Gazipaşa

El Gran Premi Alanya és una competició ciclista d'un sol dia que es disputa a Turquia, a la província d'Antalya. La primera edició es disputà el 2019 ja formant part del calendari de l'UCI Europa Tour. Des del mateix any es disputa una versió femenina

## Palmarès masculí

| Any | Vencedor | Segon | Tercer |
| 2019 | Branislau Samòilau | Gian Friesecke | Márton Dina |
| 2020 | Mamir Staix | Iauhèn Karaliok | Alan Banaszek |
| 2021 | Raman Tsishkou | Mamir Staix | Alan Banaszek |
| 2022 | Onur Balkan | Irwandie Lakasek | Ievgueni Guiditx |

## Palmarès femení

| Any | Vencedor | Segon | Tercer |
| 2019 | Ina Savenka | Maria Novolodskaia | Maria Miliaieva |
| 2020 | Olga Shekel | Polina Kirillova | Galina Chernyshova |
| 2022 | Olga Shekel | Iúlia Biriukova | Yanina Kuskova |

## Enllaços externs

* Web oficial Arxivat 2019-04-23 a Wayback Machine.
* Fitxa de la cursa masculina a procyclingstats.com
* Fitxa de la cursa femenina a procyclingstats.com
# Coll Mitjà

El Coll Mitjà, també anomenat la Collada, és un coll a llevant del centre del terme comunal de Fontpedrosa, a la comarca del Conflent, de la Catalunya del Nord, a prop del termenal amb el terme de Toès i Entrevalls, de la mateixa comarca.
És en el vessant sud-oest del Pic Gallinàs. És a la carena que separa les valls del Torrent de Carançà, al sud-est, dels Collets d'Avall, vall subsidiària de la Riberola. És a l'Esquerda.

## Referències

* ↑ El Coll Mitjà en els ortofotomapes de l'IGN
# Beerschot Tennis Club

El Beerschot Tennis Club, actualment conegut com a Royal Beerschot Tennis and Hockey Club, és un club fundat el 1899 a Kontich, prop d'Anvers. El club va acollir les proves de tennis dels Jocs Olímpics de 1920.

## Referències

* Web oficial
# Esteve II de Penthièvre

Esteve II de Penthièvre conegut com a Esteve el Leprós (mort el 1164) fill gran del comte de Penthièvre Geoffroy II de Penthièvre, fou comte de Lamballe i de Penthièvre de 1148 a 1164. Cogovernava junt amb el seu germà germà Rival·ló de Penthièvre, que va governar a Montcour, i el fill del qual Geoffroy III de Penthièvre va succeir a Esteve II el 1164.

## Biografia

Esteve II de Penthièvre era el fill gran de Geoffroy II de Penthièvre i en la partició va rebre Lamballe a vegades anomenat comtat però de fet només una senyoria del de Penthièvre. El seu germà cogovernant desapareix de les fonts el 1152 però hauria viscut encara uns anys més fins vers 1162. Esteve li va sobreviure en uns dos anys o més i va morir el 1164 sense deixar successió; l'herència va recaure en el seu nebot.

## Matrimoni i fills

Per la seva malaltia Esteve II no es va casar ni va tenir fills.

## Referències

* 1 2 Morin, Stéphane. Trégor, Goëlo, Penthièvre. Le pouvoir des Comtes de Bretagne du XIIe au XIIIe siècle (en francès). Rennes: Presses Universitaires de Rennes, 2010, p. 55 tableau généalogique n°4 : « Descendance légitime du comte Eudes. ISBN 9782753510128.
# Bianchi

«Bianchi» té aquests significats:
* Bianchi (Itàlia), localitat italiana de la província de Cosenza
* Organitzacions:
** Bianchi (empresa), empresa italiana fabricant de bicicletes, motos i cotxes
** Equips ciclistes:
*** Bianchi, equip ciclista italià de 1905 a 1961
*** Bianchi, equip ciclista italià de 1965 a 1966
*** Bianchi, equip ciclista italià de 1973 a 1984
*** Team Bianchi, equip ciclista alemany de 2003, anomenat anteriorment Team Coast
* Biografies:
** Bianco Bianchi (Quarrata, 1917 - Livorno, 1997), ciclista italià
** Carlos Bianchi (Buenos Aires, 1949), futbolista i entrenador argentí
** Dominique Bianchi, polític nacionalista cors
** Francesco Bianchi (Cremona, ~1752 - Londres, 1810), compositor i teòric de la música
** Gustavo Bianchi (Ferrara, 1845 – Dankàlia, 1884), explorador italià
** Jules Bianchi (1989, Niça, França), pilot de Fórmula 1
** Lucien Bianchi, pilot de Fórmula 1 belga
** Luigi Bianchi (Parma, 1856 - Pisa, 1928), matemàtic italià
** Mario Bianchi (Turate, província de Como, 1905 – Busto Arsizio, 1973), ciclista italià
** René Bianchi (Conflans-sur-Seine, Marne, 1934), ciclista francès
Viccionari
# Cristian García Martínez

Cristian García Martínez (Tarassona, 1990) és un pilot de ral·li aragonès actualment retirat, guanyador del Campionat d'Espanya de Ral·lis de l'any 2016 amb un Mitsubishi Lancer Evo X. La seva copilot habitual és Rebeca Liso, que alhora és la seva parella.

## Trajectòria

Cristian García Martínez comença a competir en ral·li de molt jove com a copilot del seu pare, Rafal García Huerta, a bord d'un SEAT 124 Turbo amb el que guanya el títol de copilot del Campionat d'Aragó de Ral·lis. Poc després de la majoria d'edat, Cristian fa el salt a pilot conduint un Citroën Saxo VTS i un SEAT León Cupra R en diferents proves i ral·lisprints regionals aragonesos, aconseguint diferents títols regionals.
L'any 2013 dona el salt al Campionat d'Espanya de Ral·lis amb un Suzuki Swift, participant a la categoria monomarca Copa Swift. Posteriorment, l'any 2014 guanya amb un Ford Fiesta R2 la Beca RMC, amb el que pot competir de forma completa el Campionat d'Espanya de Ral·lis 2015 amb un Mitsubishi Lancer Evo X amb el que guanya la Mitsubishi Evo Cup.
L'any 2016, amb el recolzament de Mitsubishi, disputa de nou el Campionat d'Espanya, guanyant el Ral·li de Sierra Morena, el Ral·li de Cantàbria, el Ral·li d'Ourense, el Ral·li de Llanes i el Ral·li de la Comunitat de Madrid, aconseguint alçar-se amb el títol nacional.
De cara a la temporada 2017 canvia de vehicle a un Ford Fiesta R5, arrancant bé la temporada amb tres victòries, però diversos accidents i la manca de finançament per completar la temporada fa que finalment no pugui revalidar el títol, acabant finalment cinquè del campionat.
Finalment, la manca de suport econòmic i la necessitat de centrar-se en els negocis familiars provoca la seva prematura retirada l'any 2018. Des d'aleshores ha realitzat algunes aparicions molt puntuals i, després de més de dos anys retirat, anuncià el seu retorn a la competició nacional per l'any 2020, malauradament la pandèmia de COVID-19 troncà aquesta voluntat.

## Referències

* ↑ «Cristian García, el campeón perdido» (en castellà), 10-12-2018. [Consulta: 6 agost 2022].
* ↑ «Cristian García anuncia su retorno para 2020» (en castellà). [Consulta: 6 agost 2022].
# Handlová

Handlová és una ciutat d'Eslovàquia. Es troba a la regió de Trenčín.

## Història

La primera menció escrita de la vila es remunta al 1254.

## Referències

* ↑ «Handlová». ésAdir. [Consulta: 17 maig 2024].
# Clavilla (Instrument musical)

Una clavilla és un torniquet de fusta o de metall on es fixa l'extrem de les cordes dels cordòfons, que permet tibar les cordes per a afinar-les. Les clavilles superiors del cap es giren per tal de modificar la tensió i afinació de les cordes. Les clavilles del pont tenen la funció de fixar l'extrem inferior de la corda quan el sistema del pont no és de lligat.
Les clavilles estan fixades al claviller, al voltant del qual es posa un extrem de la corda per a afinar-la. En fer voltar la clavilla, es modifica la tensió de la corda i, per tant, l'afinació de la nota que produeix. Les clavilles de fusta les trobem sovint en els instruments d'arquet i, les metàl·liques, en instruments de teclats, els saltiris o les arpes. Les de fusta es poden fer voltar directament amb els dits, mentre que les metàl·liques solen requerir l'ajut d'una clau d'afinació. Hi ha també clavilles que tenen un mecanisme de vis sense fi, com en les guitarres.

## Referències

* ↑ «Clavilla». Institut d'Estudis Catalans. [Consulta: 17 gener 2016].
* ↑ Escalas, Romà «Clavilla». Gran enciclopèdia de la música. Enciclopèdia Catalana, 2, 1999.

## Bibliografia

* Museu de la Música. 1/Catàleg d'instruments. Barcelona: Ajuntament de Barcelona. Regidoria d'Edicions i Publicacions. ISBN 84-7609-455-8.
Viccionari
# Platja de Guillola

La platja de Guillola és una platja natural del municipi de Cadaqués (Alt Empordà) situada a la badia de Guillola, al costat de la punta d'en Cudera, a sis quilòmetres de la població, al Parc Natural del Cap de Creus. S'hi accedeix per un corriol que baixa des de l'antic camí de ronda, al que s'hi arriba des de la carretera entre Cadaqués i el far de Cap de Creus. Orientada al sud, està arrecerada de la tramuntana. Té una longitud de 50 m i una amplada mitjana de 10 m, formada per grava i còdols.
El nom és un diminutiu de la guilla, mamífer carnívor encara present a la zona. Antigament en aquesta platja es practicava la pesca anomenada 'eixugador', que consistia en l'encesa de llum nocturna, mitjançant la crema de llenya, que atreia els peixos.

## Referències

* ↑ «Cala de Guillola». Visita Costa Brava.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ Crestas, Pako. Les platges de la Costa Brava. De Cadaqués al Port de la Selva. Valls: Cossetània, maig 2016, p. 72-73. ISBN 978-84-9034-407-1.
# Biratori

Biratori (平取町, Biratori-chō) és una vila i municipi de la subprefectura de Hidaka a Hokkaido, Japó. Biratori també forma part del districte de Saru. Com a curiositat, cal assenyalar que Biratori és el municipi de Hokkaido amb més quantitat de població d'ascendència ainu, els quals viuen al llogaret de Nibutani. El nom del municipi en llengua ainu és Pira-Utur (ピラ・ウトゥル) i significa "entre els pujols rocosos".

## Geografia

El municipi de Biratori es troba a la subprefectura de Hidaka, al sud-est de Hokkaido. Dins de la subprefectura, Biratori es troba al nord d'aquesta. El terme municipal de Biratori limita amb els de Hidaka i Niikappu al sud, amb Hidaka, altra vegada, a l'est i amb Mukawa i Shimukappu, a les subprefectures d'Iburi i de Kamikawa respectivament. Juntament amb Hidaka, els dos municipis conformen el districte de Saru.

## Història

L'àrea on actualment es troba el municipi de Biratori forma part de la subprefectura de Hidaka des de 1897. Durant la construcció de la presa de Nibutani a la dècada de 1990 va haver-hi una certa oposició de la minoria ainu local, la qual entenia aquell lloc com a "sagrat" per al seu poble. Igualment, la presa va ser finalitzada el 1997 to i l'oposició legal. Més del 80% de la població del llogaret de Nibutani, dins de Biratori, és d'ascendència ainu; el que fa de Biratori el municipi amb més presència de persones amb origen ainu de tot Hokkaido.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 4.246 | 6.027 | 10.244 | 12.358 | 13.387 | 10.770 | 8.494 |
| 1990 | 2000 | 2010 | 2020 | 2030 | 2040 | 2050 |
| 7.352 | 6.503 | 5.597 | 4.815 | - | - | - |

## Transport
### Ferrocarril

Actualment, Biratori no compta amb cap estació de ferrocarrils, però des de 1958 a 1986 va haver-hi l'estació de Furenai, pertanyent als Ferrocarrils Nacionals Japonesos (JNR) i des de 1922 a 1951 al Ferrocarril de Saru. Actualment, l'antic edifici de l'estació és ara un museu memorial del ferrocarril.

### Carretera

* Nacional 237
* Xarxa de carreteres prefecturals de Hokkaido: 59, 71, 80, 131, 638, 797, 845, 1026.

## Agermanaments

* Minami-Awaji, prefectura de Hyogo, Japó. (1994)
Relació d'amistat originalment iniciada amb la vila de Mihara, posteriorment absorbida per Minami-Awaji.

## Referències

* ↑ https://map.yahoo.co.jp/address?ac=01602
* ↑ «北の生命をはぐくむ夫婦川». MLIT. Arxivat de l'original el 30 de juliol 2017. [Consulta: 30 juliol 2017].
* ↑ http://kai-hokkaido.com/en/town_vol31_profile/
* ↑ http://www.hidaka.pref.hokkaido.lg.jp/gyosei/machi/index.htm
* ↑ http://www.iburi.pref.hokkaido.lg.jp/gyosei/machi/index.htm
* ↑ http://www.kamikawa.pref.hokkaido.lg.jp/gyosei/machi/index.htm
* ↑ Statistics Bureau of Japan